**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika ti 10.6.2014 klo 12.05 - 12.48

Paikka opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Heikki Blom, OKM

Maija Innola, OKM

Sirkka-Liisa Kärki, OPH

Laura Kyntölä, SAKKI ry

Veli-Matti Lamppu, Suomen Yrittäjät ry saapui klo 12.06, kohta 3

Reija Lepola, Suomen Ammattikoulutuksen Johtajat SAJO ry

Gun Marit Nieminen, YOAL ry

Kirsi Rasinaho, SAK

Markku Virtanen, TEM

Susanna Tauriainen, MTK ry

Satu Ågren, EK

Ville Heinonen, OKM, sihteeri

Seija Rasku, OKM, sihteeri

Piritta Sirvio, OKM

1. Kokouksen avaus

Puheenjohtaja Mika Tammilehto avasi kokouksen klo 12.05 ja toivotti osanottajat tervetulleeksi.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Hallituksen esityksen tilannekatsaus

Puheenjohtaja Tammilehto kertoi, että asiantuntijoiden kuulemisvaihe on päättynyt ja sivistysvaliokunta valmistelee parhaillaan mietintöään. Hallituksen esitys näyttäisi etenevän suunnitellun aikataulun mukaisesti, eli se ehdittäisiin käsitellä kevätistuntokaudella.

1. Asetusluonnokset

Piritta Sirvio esitteli luonnokset valtioneuvoston asetukseksi ammatillisesta koulutuksesta annetun asetuksen muuttamisesta, valtioneuvoston asetukseksi ammatillisesta aikuiskoulutuksesta annetun asetuksen muuttamisesta, valtioneuvoston asetukseksi ammatillisten perustutkintojen muodostumisesta sekä valtioneuvoston asetukseksi opetustoimen henkilöstön kelpoisuusvaatimuksista annetun asetuksen muuttamisesta. Keskusteltiin asetusluonnoksista ja todettiin, että asetuksiin tehdyt muutokset ovat ok seuraavin huomioin:

* Opetustoimen henkilöstön kelpoisuusvaatimuksia koskevassa valtioneuvoston asetuksessa olisi hyvä käyttää kautta linjan termiä ”tutkinnon osa” ”opinto”-termin asemesta. Sovittiin, että käydään asetus vielä läpi ja korvataan ”opinto”-sana ”tutkinnon osalla” tai ”osa-alueella” silloin, kun se on mahdollista.
* Ammatillisten perustutkintojen muodostumista koskevan valtioneuvoston asetuksen 4°§:n 2 momentin kohdassa 2 olisi koulutuksen järjestäjien näkökulmasta selkeämpää puhua vain ammattitaitovaatimuksista, ei osaamistavoitteista. Sovittiin, että poistetaan kohdasta 2 ”osaamistavoitteisiin”-sana, sillä sen sisältämä valinnaisuus on mahdollista toteuttaa kohtien 3 ja 4 kautta.
1. Seuraava kokous

Sovittiin, että seuraava kokous on ke 3.9.2014 klo 13 - 15 opetus- ja kulttuuriministeriössä. Kokouksessa käsitellään vielä kertaalleen kaikkia asetusluonnoksia ja niiden perustelumuistioita.

1. Muut asiat

Keskusteltiin tutkintojen alakohtaisen kokonaisuuden tarkastelusta ja tutkintojen kehittämistyön jatkamisesta TUTKE2-linjausten mukaisesti. Todettiin, että välivaiheessa joudutaan tuomaan tutkintojärjestelmään uusia tutkintoja, jotta voidaan vastata työelämän osaamistarpeisiin. Tarkoitus on tarkastella myös näitä tutkintoja osana alakohtaista tutkintojen kokonaisuutta ja pyrkiä yhdessä sovittujen linjausten mukaisesti pikemminkin vähentämään kuin lisäämään tutkintojen määrää, kun TUTKE2-säädokset tulevat voimaan. Lisäksi todettiin, että kaikkia ammatillisia tutkintoja ei pystytä muuttamaan samanaikaisesti, vaan muutokset joudutaan vaiheistamaan, jotta Opetushallitus pystyy tekemään tutkinnon perusteisiin tarvittavat muutokset laadukkaasti yhteistyössä työelämän ja muiden sidosryhmien kanssa.

Sovittiin, että ohjausryhmän kokoukseen tuodaan syksyllä 2014 aikataulutettu suunnitelma tutkintojärjestelmän muutoksista

1. Kokouksen päättäminen

Puheenjohtaja Tammilehto päätti kokouksen klo 12.48.

JAKELU ohjausryhmän jäsenet